ඒ වෙනුවෙන් රට පුරා සැමරුම් උත්සව ගණනාවක් පැවැත්වෙයි.යුද්ධ හමුදා මාධ්‍ය අධ්‍යක්ෂක බ්‍රිගේඩියර් ජයනාත් ජයවීර මහතා ප්‍රකාශ කළේ මෙම උත්සවයට සමගාමීව සියලුම යුද්ධ හමුදා රෙජිමේන්තු ධජවලට ශ්‍රී දළදා වහන්සේගේ සහ ශ්‍රී මහා බෝධීන් වහන්සේගේ ආශිර්වාද ලබාගැනීම පසුගියදා (25) සිදුවූ අතර අද දින ද (02) සිදුවන බවයි.යුද්ධ හමුදාපති ලුතිනන් ජෙනරාල් දයා රත්නායක මහතාගේ සංකල්පයක් මත වසර දෙකක සිට හමුදා ධජවලට ආශිර්වාද ලබා ගැනීම සිදුවෙයි.තවද ලබන 6 වැනිදා කතරගම කිරිවෙහෙර හා කඳසුරිඳු දේවාලයේ ආශිර්වාද ලබාගැනීම, සුදු නෙළුම් මල් මාල සහ පූජා වට්ටි මහසෙන් දේවාලය වෙත පූජා කිරීම සිදුවෙයි.ක්‍රිස්තියානි දේව මෙහෙය බොරැල්ල සියලු ශාන්තුවරයින්ගේ දේවස්ථානයේ ද සිදු කෙරෙන්නේ ලබන 07 වැනි දිනය.හමුදා දිනය සිහිපත් කර සිදු කරන මුස්ලිම් දේව මෙහෙයන් ලබන 3 වැනිදා දවටගහ ජුම්මා මුස්ලිම් ‍පල්ලියේදී සිදුවෙයි.හින්දු දේව මෙහෙය ලබන 9 වැනිදා කොළඹ 13 ශ්‍රී පොන්නම්බලම් වානේෂ්වර කෝවිලේදී පැවැත්වෙයි.ලබන 10 වැනිදා පෙරවරු 9.30ට කොළඹ 07 CH සහ FC ක්‍රීඩාංගණය සහ රාගම රණවිරු සෙවණෙහිදී යුද්ධ හමුදාපතිවරයාගේ ප්‍රධානත්වයෙන් පැවැත්වෙයි.එදිනම පස්වරු 8.00ට පනාගොඩ යුද්ධ හමුදා බෝධිරාජාරාමය සහ යුද්ධ හමුදා ශාරීරික අභ්‍යාස පුහුණු පාසලේදී සර්ව රාත්‍රික පිරිත් දේශනය හීල් දානය පිළිගැන්වීම සිදු කෙරෙන අතර 11 වැනිදා පෙරවරු 11‍.00ට පනාගොඩ යුද්ධ හමුදා කඳවුරේදී 65 නමක් විෂයෙහි සාංඝික දානමය පින්කමක් ද පිරිනැමීමට නියමිතව ඇත.